ที่ มท ๐๘๑๐.4/ ว กรมส่งเสริมการปกครองท้องถิ่น
 ถนนนครราชสีมา เขตดุสิต กทม. ๑๐๓๐๐

 สิงหาคม 2565

เรื่อง หลักสูตรการบัญชาการเหตุการณ์ (Incident Command System : ICS) รุ่นที่ 5 - 8

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกรมป้องกันและบรรเทาสาธารณภัย ที่ มท 0625/6900
 ลงวันที่ 10 สิงหาคม 2565 จำนวน 1 ฉบับ

ด้วยกรมป้องกันและบรรเทาสาธารณภัยแจ้งว่า ได้จัดให้มีการฝึกอบรมหลักสูตร การบัญชาการเหตุการณ์ (Incident Command System : ICS) จำนวน 8 รุ่น รุ่นละ 40 คน โดยมีวัตถุประสงค์เพื่อให้ผู้เข้ารับการฝึกอบรม มีความรู้พื้นฐาน เข้าใจระบบบัญชาการเหตุการณ์ สามารถประยุกต์ใช้หลักการบัญชาการเหตุการณ์ในการจัดการเหตุการณ์ในพื้นที่เกิดเหตุ และองค์กรปฏิบัติในการจัดการภาวะฉุกเฉิน รวมถึงเข้าใจบทบาทหน้าที่ของผู้บัญชาการเหตุการณ์ รวมทั้งสามารถวางแผนและจัดทำแผนเผชิญเหตุในการจัดการสาธารณภัยในพื้นที่โดยรุ่นที่ 5 - 8 กำหนดดำเนินการให้แก่กลุ่มเป้าหมายที่เป็นบุคลากรภาคีเครือข่ายที่เกี่ยวข้อง โดยขอความร่วมมือ แจ้งบุคลากรในสังกัดตามคุณสมบัติที่กำหนด สมัครเข้ารับการฝึกอบรมหลักสูตรดังกล่าว

ในการนี้ กรมส่งเสริมการปกครองท้องถิ่นขอความร่วมมือจังหวัดแจ้งประชาสัมพันธ์หลักสูตรการบัญชาการเหตุการณ์ (Incident Command System : ICS) รุ่นที่ 5 - 8 ให้องค์กรปกครองส่วนท้องถิ่นในพื้นที่ทราบ และดำเนินการในส่วนที่เกี่ยวข้องต่อไป รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาโครงสร้างพื้นฐาน

โทร. ๐-๒๒๔๑-๙๐๐๐ ต่อ ๔๑๑๖ โทรสาร ๐-๒๒๔๑-๖๙๓๔

ไปรษณีย์อิเล็กทรอนิกส์ saraban@dla.go.th